Diari Oficial de la Generalitat Valenciana


Sumari del DOGV 8437, del 04-12-2018 (2018/11397)

RESOLUCIÓ de 30 novembre de 2018, del director general de l'Institut Valencià d'Atenció Social i Sanitària (IVASS), per la qual s'aprova la llista definitiva de persones aspirants admeses i excloses en el procés convocat mitjançant una Resolució de 26 de juny de 2018, de l'IVASS, per la qual es fa pública l'oferta de llocs temporals per a les categories de fisioterapeuta, treballador/a social i mestre/a de taller.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8437

Data del DOGV
:   04-12-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/11090


Data del document
:   30-11-2018

Organisme emissor
:   Institut Valencià d'Atenció Social i Sanitaria

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 30 novembre de 2018, del director general de l'Institut Valencià d'Atenció Social i Sanitària (IVASS), per la qual s'aprova la llista definitiva de persones aspirants admeses i excloses en el procés convocat mitjançant una Resolució de 26 de juny de 2018, de l'IVASS, per la qual es fa pública l'oferta de llocs temporals per a les categories de fisioterapeuta, treballador/a social i mestre/a de taller. [2018/11737]  
  
Primer  
Mitjançant una Resolució de 24 d- octubre de 2018, del director general de l'Institut Valencià d'Atenció Social i Sanitària, es va aprovar la relació provisional de persones admeses i excloses en el procés convocat per mitjà de Resolució de 26 de juny de 2018, del IVASS, per la qual es feia pública l'oferta de llocs temporals per a les categories de fisioterapeuta, treballador/a social i mestre/a de taller, indicant el motiu d'exclusió i obrint un termini de 10 dies hàbils perquè les persones interessades pogueren al·legar el que estimaren convenient.  
  
  
Segon  
Examinades les al·legacions i proves aportades, per part de la comissió avaluadora, es va elevar proposta al director general de la relació definitiva de sol·licitants a admetre, amb la seua respectiva puntuació, i de la relació definitiva de sol·licitants a excloure, indicant el motiu d'exclusió, per a la seua aprovació.  
  
Tercer  
De conformitat amb allò que s'ha exposat en l'apartat anterior, es procedeix a aprovar la llista definitiva de persones admeses, amb la seua respectiva puntuació i la relació definitiva de persones excloses, indicant el motiu d'exclusió.  
  
Quart  
Les persones definitivament admeses podran fer les seues al·legacions a la puntuació provisional obtinguda. Per motius d'urgència el termini per a formular les al·legacions serà de 5 dies hàbils comptats a partir de l'endemà de la publicació de la present resolució.  
  
  
Cinqué  
Les al·legacions es dirigiran a la Direcció General d'IVASS per mitjà de sol·licitud escrita on s'indicarà el motiu de l'al·legació així com s'aportarà si és el cas la documentació justificativa del que al·lega.  
  
Els escrits d'al·legacions s'hauran de presentar en el registre d'entrada dels serveis centrals d'IVASS sitis en el carrer Amadeo de Savoia, núm. 2, València 46777, en els serveis territorials de Castelló, sitis en el carrer Tenerías, número 43, baix, Castelló de la Plana - 12772, i en els serveis territorials d'Alacant, carrer Emilio Hernández Selva, núm. 117 - 03455 Elx. Així mateix, els escrits d'al·legacions es podran presentar per qualsevol altre mitjà dels previstos en l'article 16 de la Llei 39/2015 d'1 d'octubre, del procediment administratiu comú de les administracions publiques.  
En tot cas, i independentment del lloc de presentació, perquè les al·legacions siguen tingudes en compte, s'haurà d'enviar còpia de les mateixes a l'adreça de correu electrònic: convocatorias\_lmwba@arj.lj, tal com s'establix en la base tercera que regula la convocatòria.  
  
  
Sisé  
Els candidats de cada categoria que de conformitat amb el llistat publicat en la present resolució es troben entre les vint-i-cinc majors puntuacions de la fase de baremació de mèrits accediran a la fase d'entrevista, tot això sense perjuí de les possibles modificacions que es puguen produir després de l'estudi i consideració de les al·legacions presentades.  
L'entrevista versarà sobre el contingut del lloc, l'experiència professional i l'aptitud per a l'exercici del lloc. Les entrevistes es realitzen en el lloc, data i hora que s'establisca en l'acord de la comissió avaluadora que serà publicat en la pàgina web de l'entitat i en els taulers d'anuncis dels Serveis Centrals de València i dels serveis territorials de Castelló i Alacant, així com en la pàgina web de l'entitat, http://www.ivass.gva.es  
  
Quan per part de les persones convocades a la fase d'entrevista es produïsquen renúncies, la comissió avaluadora podrà cridar les persones que seguisquen a les propostes, segons l'ordre de puntuació obtingut en la fase de baremació de mèrits, fins a aconseguir el número de vint-i-cinc candidats.  
  
Seté  
Finalitzada la fase d'entrevista, la comissió avaluadora, havent tingut en compte les al·legacions presentades pels candidats en relació amb la puntuació provisional obtinguda en el barem de mèrits, formularà proposta al director general que contindrà el resultat provisional del procés de selecció que vindrà determinat per la suma de les puntuacions obtingudes en cada una de les fases.  
La present resolució posa fi a la via administrativa. D'acord amb els articles 123 i 124 de la Llei 39/2015, d'1 d'octubre del procediment administratiu comú de les administracions públiques, així com als articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, els interessats poden interposar recurs de reposició, amb caràcter potestatiu, davant de l'òrgan que ha dictat aquesta resolució, en el termini d'un mes a comptar des de l'endemà de la seua publicació.  
Alternativament, si no es recorre en reposició, pot interposar-se recurs contenciós administratiu davant del Jutjat del Contenciós Administratiu de la ciutat de València, en el termini de dos mesos a comptar del següent al de la publicació de la present resolució.  
  
València, 30 de novembre de 2018.- El director general de l'IVASS: Ángel Bonafé Osca.